Nagu see vaimuhaigete juures ette tuleb, on Juulal mõnikord mõttesähvatusi ja teravaid sõnu, mis mitte igal terve aruga inimeselgi meelde ei tule. Kord tulnud palmipuudepühal veneusulised oma palmiokstega luteriusulistele vastu ja öelnud: "Näe, meil palmid käes, teil pole midagi". Juula vastanud kohe luteriusuliste salgast: "Jah, täna on teil palmioksad käes ja hõiskate "Hoosianna!" Mõne päeva pärast aga karjute: "Poo risti!" Meie oleme täna vait ja siis niisamuti".